CELEX: 32019D0469
Language: lv
Date: 2019-03-20 00:00:00
Title: Komisijas Īstenošanas lēmums (ES) 2019/469 (2019. gada 20. marts), ar ko Īstenošanas lēmumu 2014/909/ES groza attiecībā uz to aizsardzības pasākumu piemērošanas termiņu, kas noteikti pret mazo stropu vaboli Itālijā (izziņots ar dokumenta numuru C(2019) 2044) (Dokuments attiecas uz EEZ.)

22.3.2019   
               
               
                  LV
               
               
                  Eiropas Savienības Oficiālais Vēstnesis
               
               
                  L 80/47
               
            
         KOMISIJAS ĪSTENOŠANAS LĒMUMS (ES) 2019/469
         (2019. gada 20. marts),
         ar ko Īstenošanas lēmumu 2014/909/ES groza attiecībā uz to aizsardzības pasākumu piemērošanas termiņu, kas noteikti pret mazo stropu vaboli Itālijā
         
            
               (izziņots ar dokumenta numuru C(2019) 2044)
            
         
         (Autentisks ir tikai teksts itāļu valodā)
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Padomes 1989. gada 11. decembra Direktīvu 89/662/EEK par veterinārajām pārbaudēm Kopienas iekšējā tirdzniecībā, lai izveidotu iekšējo tirgu (1), un jo īpaši tās 9. panta 4. punktu,
         ņemot vērā Padomes 1990. gada 26. jūnija Direktīvu 90/425/EEK par veterinārajām pārbaudēm, kas piemērojamas Savienībā iekšējā tirdzniecībā ar noteiktiem dzīviem dzīvniekiem un produktiem, lai izveidotu iekšējo tirgu (2), un jo īpaši tās 10. panta 4. punktu,
         tā kā:
         
                     (1)
                  
                  
                     Komisijas Īstenošanas lēmumā 2014/909/ES (3) noteikti konkrēti aizsardzības pasākumi, kas pēc mazās stropu vaboles (Aethina tumida) konstatēšanas Itālijai jāveic noteiktos apgabalos (sākotnēji Kalabrijas un Sicīlijas reģionā). Atbilstoši epidemioloģisku notikumu gaitai minētos pasākumus pašlaik piemēro vienīgi Kalabrijas reģionā, un Īstenošanas lēmums 2014/909/ES ir piemērojams līdz 2019. gada 31. martam.
                  
               
                     (2)
                  
                  
                     Itālija paziņoja Komisijai par vairākiem jauniem mazās stropu vaboles konstatēšanas gadījumiem 2018. gada otrajā pusē Kalabrijā un par epidemioloģisko situāciju informēja arī 2019. gada februārī, norādot, ka mazās stropu vaboles invāzija Kalabrijā joprojām ir novērojama.
                  
               
                     (3)
                  
                  
                     Tāpēc Īstenošanas lēmumā 2014/909/ES paredzēto aizsardzības pasākumu piemērošana būtu jāpagarina līdz 2021. gada 21. aprīlim, ņemot vērā to, ka no 2021. gada 21. aprīļa tiks piemērota Eiropas Parlamenta un Padomes Regula (ES) 2016/429 (4), kas paredz aizsardzības pasākumus dzīvnieku slimību gadījumā.
                  
               
                     (4)
                  
                  
                     Tāpēc Īstenošanas lēmums 2014/909/ES būtu attiecīgi jāgroza.
                  
               
                     (5)
                  
                  
                     Šajā lēmumā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
                  
               IR PIEŅĒMUSI ŠO LĒMUMU.
         
            1. pants
            Īstenošanas lēmuma 2014/909/ES 4. pantu aizstāj ar šādu:
            
               
                  “4. pants
                  Šo lēmumu piemēro līdz 2021. gada 21. aprīlim.”
               
            
         
         
            2. pants
            Šis lēmums ir adresēts Itālijas Republikai.
         
         
            Briselē, 2019. gada 20. martā
            
               
                  Komisijas vārdā –
               
               
                  Komisijas loceklis
               
               Vytenis ANDRIUKAITIS
            
         
         
            (1)  OV L 395, 30.12.1989., 13. lpp.
         
         
            (2)  OV L 224, 18.8.1990., 29. lpp.
         
         
            (3)  Komisijas 2014. gada 12. decembra Īstenošanas lēmums 2014/909/ES par konkrētiem aizsardzības pasākumiem attiecībā uz apstiprinātiem mazās stropu vaboles sastopamības gadījumiem Itālijā (OV L 359, 16.12.2014., 161. lpp.)
         
            (4)  Eiropas Parlamenta un Padomes 2016. gada 9. marta Regula (ES) 2016/429 par pārnēsājamām dzīvnieku slimībām un ar ko groza un atceļ konkrētus aktus dzīvnieku veselības jomā (“Dzīvnieku veselības tiesību akts”) (OV L 84, 31.3.2016., 1. lpp.).